C 342/176
SK
Úradný vestník Európskej únie
6.9.2022
Štvrtok 17. februára 2022
zadržiavanie a únosy gruzínskych občanov a zintenzívnenie činností v oblasti vytyčovania hraníc na administratívnej demarkačnej línii; vyjadruje znepokojenie nad dezinformačnými kampaňami zameranými na misiu EUMM Gruzínsko a vyzýva na posilnenie jej kapacít na monitorovanie, analýzu a strategickú komunikáciu; opätovne potvrdzuje svoju neochvejnú podporu krajinám Východného partnerstva, a to najmä pokiaľ ide o ich nezávislosť, zvrchovanosť a územnú celistvosť v rámci ich medzinárodne uznávaných hraníc; nabáda EÚ, aby posilnila svoju angažovanosť v mierovom riešení konfliktov v celom regióne Východného partnerstva; pripomína svoju výzvu EÚ, aby zabezpečila, aby sa bezpečnostný rozmer krajín Východného partnerstva náležite zohľadnil v strategickom kompase a aby zvážila zavedenie série bezpečnostných paktov – rámcov na zvýšenie investícií a pomoci v oblasti bezpečnosti, vojenskej, spravodajskej a kybernetickej spolupráce s Gruzínskom, Moldavskom a Ukrajinou ako pridruženými krajinami s cieľom posilniť ich odolnosť a bezpečnosť;
21. berie na vedomie posilnenie poradnej misie EU Irak doplnením prvku na podporu vykonávania reformy sektora vnútornej bezpečnosti a vykonávania národných stratégií na predchádzanie terorizmu a organizovanej trestnej činnosti a boj proti nim (vrátane boja proti násilnému extrémizmu), s osobitným dôrazom na riadenie hraníc, finančnú trestnú činnosť, najmä korupciu, pranie špinavých peňazí a obchodovanie s tovarom kultúrneho dedičstva;
22. vyzýva EÚ, aby riešila pretrvávajúce a narastajúce hrozby pre ochranu a zachovanie kultúrneho dedičstva a zakročila proti pašovaniu kultúrnych artefaktov, najmä v konfliktných oblastiach; konštatuje, že zbavenie niektorých komunít ich kultúrneho dedičstva a historických koreňov v Iraku spôsobilo, že sú zraniteľnejšie voči radikalizácii; pripomína, že misia EUAM Irak je jediná misia alebo operácia SBOP, ktorá je súčasťou jej mandátu na ochranu kultúrneho dedičstva s cieľom poskytovať pomoc a vzdelanie miestnym partnerom pri riešení bezpečnostných výziev týkajúcich sa zachovania a ochrany kultúrneho dedičstva; vyzýva Radu a ESVČ, aby podobnú zložku zahrnuli do iných misií a operácií;
23. nabáda na nasadenie členov Európskej pomocnej misie pre integrované riadenie hraníc v Líbyi (EUBAM Libya) do Tripolisu, z ktorej bude vykonávať svoju činnosť; navrhuje, aby táto misia, ktorá sa podieľa na podpore líbyjských orgánov pri rozbíjaní organizovaných zločineckých sietí zapojených do prevádzania migrantov, obchodovania s ľuďmi a terorizmu v oblasti riadenia hraníc, v rámci regionálnej stratégie naďalej skúmala možnosti podpory rozvoja kapacít na hraniciach štátov Sahelu pod vedením EÚ v spolupráci s misiami SBOP v Saheli (najmä EUCAP Sahel Niger); vyjadruje znepokojenie nad osudom líbyjských migrantov, žiadateľov o azyl a utečencov; žiada, aby líbyjské orgány a milície zatvorili väzenské zariadenia pre migrantov;
24.
víta začatie operácie EUNAVFOR MED IRINI v rámci SBOP v Stredozemí a jej obnovenie do 31. marca 2023; zdôrazňuje jej kľúčovú úlohu pri vykonávaní zbrojného embarga Líbie v súlade s rezolúciou Bezpečnostnej rady OSN č. 2526 (2020); zdôrazňuje, že budovanie kapacít narúša obchodovanie s ľuďmi a zbraňami; skutočnosť, že v roku 2020 operácia EUNAVFOR MED IRINI dostala veľa odmietnutí vykonania inšpekcie dokonca na tureckých plavidlách; žiada, aby ESVČ o tejto otázke transparentne informovala; konštatuje, že EUNAVFOR MED má zatiaľ veľmi málo prostriedkov, čo výrazne obmedzuje jej spôsobilosti; je znepokojený skutočnosťou, že NATO, ktoré pôsobí v tejto oblasti prostredníctvom operácie Sea Guardian, účinne nespolupracuje prostredníctvom posilnenej spolupráce v oblasti súdržnosti alebo výmeny informácií a zdrojov; zdôrazňuje strategický význam verejnej komunikácie o misii a jej prehliadkach plavidiel, priateľských priblíženiach lodí a inšpekciách vrátane odmietnutí; zdôrazňuje medzinárodné záväzky týkajúce sa pátrania a záchrany ľudí v núdzi na mori v plnom súlade s námorným právom; vyzýva EÚ, aby zohrávala významnú úlohu v Stredozemí a stala sa aktérom schopným zaručiť stabilitu regiónu; víta úspechy styčnej a plánovacej jednotky EÚ (EULPC) pri poskytovaní odborných znalostí v oblasti bezpečnosti, spravodajstva a plánovania aktérom EÚ v Bruseli a na mieste vykonávania operácie (delegácia EU, EUBAM, EUNAVFOR MED), ako aj podpornej misii v Líbyi (UNSMIL);
25. vyjadruje poľutovanie nad celkovou destabilizujúcou úlohou Turecka v mnohých oblastiach záujmu v EÚ a jej susedstve, čo ohrozuje mier, bezpečnosť a stabilitu v regióne; je mimoriadne znepokojený nezákonnými činnosťami a hrozbami vojenských akcií zo strany Turecka proti členským štátom EÚ, najmä Grécku a Cypru, vo východnom Stredozemí a jeho najnovšie oznámenými nezákonnými činnosťami v cyperských a gréckych námorných zónach a dôrazne tieto hrozby odsudzuje; berie na vedomie úsilie o zmiernenie napätia, ale vyjadruje poľutovanie nad provokačnými opatreniami, hrozbami agresie tureckých vojenských plavidiel proti operácii MED IRINI, čo je v rozpore s medzinárodným právom a zvrchovanými právami členských štátov EÚ; opätovne zdôrazňuje, že Únia je pripravená použiť všetky nástroje